gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl ast gl gl gl gl gl gl gl gl gl gl gl gl gl de en sv fr de de gl gl gl gl gl gl gl es gl pt gl gl gl gl gl gl gl gl pt gl pt en ca gl gl pt
Vieiros: Galiza Hoxe - 'Co galego tamén se liga', berran os escolares no Correlingua
Domingo, 02 de outubro de 2022
MALIA A FALTA DE APOIO DA XUNTA
Catro milleiros de estudantes percorreron as rúas de Compostela na undécima edición desta carreira lúdica para reivindicar o uso do galego.
Tags: ASPG CIG-Ensino Correlingua Mesa pola Normalización
“Queremos galego na escola”, berraron os rapaces no seu manifesto final ao remate da xa tradicional carreira do Correlingua. A undécima edición arrincou este luns en Compostela, onde catro milleiros de estudantes marcharon polas rúas para defender o galego e para “dar forza á lingua”.
Baixo o lema 'Galego: a forza do noso amor' (en referencia ao poema de Uxío Novoneyra) os escolares da comarca de Santiago sumáronse a iniciativa convocada pola Asociación Socio-Pedagóxica de Galiza (ASPG), a CIG-Ensino, a Mesa pola Normalización Lingüística e o Concello de Santiago (tamén apoian os de Lugo, Pontevedra e Vigo).
Manifesto, música e teatro
Ao remate da marcha, os estudantes volveron até a Praza do Obradoiro, onde foron os protagonistas dunha breve representación teatral. Tres actores (un sheriff, unha viúva e un personaxe que encarnaba ao conselleiro de Educación) escenificaron a morte do galego e vaticinaron, en termos humorísticos, as decisións políticas que se tomarían ante a súa desaparición. Referíronse así ao desmantelamento do Instituto da Lingua Galega (ILG) ou á creación dunha fonoteca “para almacenar arquivos sonoros en galego en formato mp3, mp4, mp5, mp6... e así sucesivamente”, mofáronse os actores.
Finalmente, os actores deron lectura ao manifesto desta edición do Correlingua, elaborado polos alumnos do IES Porta da Auga, de Ribadeo. “A partir de hoxe, na casa, cos amigos e amigas, fala galego por sempre, que co galego tamén se liga; Rematamos esta historia berrando ben alto e forte para que todos nos oian: Galiza, a forza do noso amor non pode ser inútil”, concluíron. O acto pechouse cunha cantiga interpretada polos alumnos do colexio público de Cernadas de Castro (Lousame).
Xa por parte da organización, o secretario nacional da CIG-Ensino, Anxo Louzao, definiu a carreira como “un acto lúdico e reivindicativo” para que os mozos “tome conciencia da necesidade de usar o galego e poñan en valor o patrimonio de Galiza”. Ao tempo, lamentou que se produzan “ataques e despretixios” ao galego en referencia á actual política lingüística da Xunta e lamentou a falta de apoio do Goberno á edición deste ano.
Podes ver aquí o Calendario dos próximos Correlingua
Podes ler aquí o Manifesto do Correlingua 2010
En Vieiros: Outras edicións do Correlingua
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
A RAG presenta un recurso contra o decretazo Edición xeral
No 25 de xullo, "que a fogueira do esprito siga quentando as vosas vidas" Edición xeral
Os recortes da Xunta en materia de prevención de incendios poñen en perigo os montes Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto